section_heading: U religiji i okultizmu
paragraph_text: Jedan od najvažnijih obrednih predmeta svakog čarobnjaka i vještice bio je čarobni štap. Obično se izrađivao od grana vrbe, imele, lijeske ili bazge. Prema Grand Grimoireu lijeskinu granu trebalo je odsjeći jednim udarcem u trenutku izlaska Sunca. U Ključu kralja Salomona piše da štap treba biti od ljeskovog ili orahovog drveta starog godinu dana koje, također, treba biti isječeno jednim udarcem u zoru, na dan Merkura. Prikazani simboli trebaju biti ispisani ili izgravirani u dan i sat Merkura.<ref>Mathers, Samuel Liddell MacGregor (ur.), Ključ kralja Salomona, str. 104. Jedan drugi grimorij navodi da iz štapa treba izvaditi dio srži i tako izbušiti rupu u sredini, a rupu ispuniti komadom tkanine ili pamuka natopljena s nekoliko kapi krvi.<ref>Havens, Nigel, Tradicija čarobnjaštva, str. 52.